**แบบรายงานผลการดำเนินแผนงาน/โครงการ/กิจกรรมที่ได้รับงบประมาณสนับสนุนจากกองทุนหลักประกันสุขภาพ(สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

**ชื่อแผนงาน/โครงการ/กิจกรรม** **โครงการโรคซึมเศร้ารู้ทัน ป้องกันได้**

**1. ผลการดำเนินงาน**

1 การอบรมโครงการโรคซึมเศร้ารู้ทัน ป้องกันได้ มีประชาชนกลุ่มเสี่ยง (ผู้ที่มีโรคทางกายเรื้อรัง)เข้าร่วมอบรมจำนวน 416 คน เป็นไปตามเป้าหมายที่ตั้งไว้ คิดเป็นร้อยละ 100 ผู้เข้าอบรมส่วนใหญ่เป็น เพศหญิงร้อยละ 73 มีอายุเฉลี่ย 69 ปี มีโรคประจำตัวร้อยละ 56.5 โดยเฉพาะกลุ่มโรคไม่ติดต่อเรื้อรัง พบมากถึงร้อยละ 80.5 และมีเจ้าหน้าที่จำนวน ๔๑ คน รวมจำนวนผู้เข้าร่วมโครงการทั้งสิ้น ๔๕๗ คน

2. ร้อยละ80 ของผู้เข้ารับการอบรมมีความรู้ ความเข้าใจเกี่ยวกับโรคซึมเศร้าเพิ่มขึ้น

**ผลลัพธ์** ด้านความรู้ความเข้าใจ ในการจัดการอบรมได้มีการประเมินความรู้ ความเข้าใจในเรื่อง โรคซึมเศร้า โดยการทดสอบวัดผลทั้งก่อนและหลังอบรม ซึ่งผู้เข้ารับการอบรมจำนวน 416 คน มีความรู้ ความเข้าใจเพิ่มขึ้น 393 คน คิดเป็นร้อยละ 94.47 โดยมีคะแนนเฉลี่ยก่อนการอบรม 6.8 คะแนน และ หลังการอบรมมีคะแนนเฉลี่ย 8.5 คะแนน จากคะแนนเต็ม 10 คะแนน แสดงว่าผู้เข้ารับการอบรมมีความรู้ความเข้าใจเพิ่มขึ้น

3. ร้อยละ 80 ของผู้เข้ารับการอบรมได้รับการคัดกรองภาวะซึมเศร้า

**ผลลัพธ์** ผู้เข้ารับการอบรมจำนวน 416 คนได้รับการคัดกรองตามแบบประเมินภาวะซึมเศร้า ตามแนวทางของกรมสุขภาพจิตจำนวน 356คนคิดเป็นร้อยละ85.58ซึ่งผ่านเกณฑ์ที่กำหนดข้างต้น

4. ร้อยละ 90 ของผู้เข้ารับการอบรมที่พบความเสี่ยงต่อโรคซึมเศร้าได้รับการดูแลรักษาตาม แนวทางการดูแล

**ผลลัพธ์** ผู้เข้ารับการอบรมที่ได้รับการคัดกรองและประเมินภาวะซึมเศร้าตามแบบประเมิน ของกรมสุขภาพจิต วิเคราะห์คะแนนประเมินภาวะซึมเศร้า พบว่า ผู้เข้ารับการอบรมจำนวน 356 คน มีคะแนนประเมินภาวะซึมเศร้าอยู่ในระดับปกติ ไม่เป็นโรคซึมเศร้าจำนวน 353 คน คิดเป็นร้อยละ 99.15.และพบผู้ที่มีความเสี่ยงหรือมีแนวโน้มที่จะเป็นโรคซึมเศร้าจำนวน 3 คน คิดเป็นร้อยละ 0.85 ซึ่งได้ให้คำแนะนำรายบุคคลโดยส่งปรึกษานักจิตวิทยาและส่งต่อเพื่อรับการรักษาตามแนวทางปฏิบัติการดูแลรักษา โรคซึมเศร้าจำนวน 3 คน คิดเป็นร้อยละ 100

5. ด้านทัศนคติและความพึงพอใจ

**ผลลัพธ์** ผู้เข้ารับการอบรมมีความสนใจในการฟังบรรยาย มีการร่วมซักถาม แสดงความคิดเห็นและมีส่วนร่วมในการอบรมเป็นอย่างดี จากการประเมินความพึงพอใจของผู้เข้ารับการอบรมพบว่า ผู้เข้ารับการอบรมมีระดับความพึงพอใจโดยรวมคิดเป็นร้อยละ 89.40 หัวข้อที่ผู้เข้ารับการอบรม มีระดับความพึงพอใจมากที่สุดคือ วิทยากรมีความรู้และถ่ายทอดความรู้ได้ชัดเจน มีระดับความพึงพอใจ ร้อยละ 91.40 รองลงมาคือเรื่องที่ใช้ในการอบรมมีความน่าสนใจร้อยละ 91.00 หัวข้อที่ผู้เข้ารับการอบรม มีระดับความพึงพอใจน้อยที่สุดคือ สถานที่ที่ใช้ในการอบรม มีระดับความพึงพอใจร้อยละ 87.60 เนื่องจากเป็นการจัดอบรมในบริเวณคลินิกโรคเรื้อรังของศูนย์บริการสาธารณสุขแต่ละแห่ง สถานที่ไม่เป็นสัดส่วน และมีผู้รับบริการทั่วไปเดินผ่านไปมา ทำให้ผู้เข้ารับการอบรมขาดความต่อเนื่องในการรับข้อมูล

**๒. ผลสัมฤทธิ์ตามวัตถุประสงค์/ตัวชี้วัด**

๒.๑ บรรลุตามวัตถุประสงค์

บ บรรลุตามวัตถุประสงค์

ไม่ ไม่บรรลุตามวัตถุประสงค์.................................................................................................................

๒.๒ จำนวนผู้เข้าร่วมใน แผนงาน/โครงการ/กิจกรรม

มีผู้เข้ารับการอบรม จำนวน 416 คน คิดเป็นร้อยละ ๑๐๐

**๓. การเบิกจ่ายงบประมาณ**

งบประมาณที่ได้รับการอนุมัติ 28,000 บาท

งบประมาณเบิกจ่ายจริง 28,000 บาท คิดเป็นร้อยละ 100

งบประมาณเหลือส่งคืนกองทุน 0.00 บาท คิดเป็นร้อยละ ๐.00

**๔. ปัญหา/อุปสรรคในการดำเนินงาน**

ไม่มี

มี

๔.๑ ปัญหา/อุปสรรค(ระบุ)

4.1.1. สถานที่ไม่เป็นสัดส่วน มีผู้รับบริการเดินผ่านไปมาในขณะที่วิทยากรกำลังบรรยาย เนื่องจากเป็นการจัดการอบรมในบริเวณคลินิกโรคเรื้อรังของศูนย์บริการสาธารณสุขแต่ละแห่ง ทำให้ผู้เข้ารับการอบรมขาดความต่อเนื่องในการรับข้อมูล

๔.๑.๒. ผู้เข้ารับการอบรมวิตกกังวลเกี่ยวกับการเรียกตรวจและคัดกรอง ทำให้ขาดสมาธิในการรับรู้

๔.๒ แนวทางการแก้ไข (ระบุ)

๔.๒.๑ จัดสถานที่ให้เหมาะสมโดยควรมีห้องแยกหรือจัดมุมให้ความรู้ที่เป็นสัดส่วน

๔.๒.๒ อธิบายให้ผู้เข้ารับการอบรมคลายความวิตกกังวลว่า ในช่วงเวลาที่วิทยากรบรรยายให้ความรู้เกี่ยวกับโรคซึมเศร้า เจ้าหน้าที่จะพักการตรวจรักษาไว้ก่อน

ลงชื่อ.........................................................ผู้รายงาน

( นางสาวเอียดศิริ เรืองภักดี )

พยาบาลวิชาชีพชำนาญการ

28 เมษายน 2563